ÁLTALÁNOS SZERZŐDÉSI FELTÉTELEK
A jelen Általános Szerződési Feltételek a Szabadulás Kaland Kft. (székhely: 1155 Budapest, Csajág utca 4., Cg.: 01-09-421606, adószám: 32390551-1-42), valamint minden közreműködő egyéni vállalkozás és cég, mely szerződésben áll vele és a Szabadulás Kaland Kft. weboldalán bemutatott szolgáltatást igénybe vevők jogait és kötelezettségeit tartalmazza az alábbiak szerint:
Definíciók:
1.1 ÁSZF: Jelen Általános Szerződési Feltételek, amelyet a Szolgáltatónak jogában áll egyoldalúan módosítani azzal, hogy a módosítást köteles haladéktalanul a Szabadulás Kaland Kft. weboldalán közzétenni
1.2 Szolgáltató vagy Üzemeltető: Szabadulás Kaland Kft. (székhely: 1155 Budapest, Csajág utca 4., Cg.: 01-09-421606, adószám: 32390551-1-42)
1.3 Felhasználó: A Szolgáltató weboldalán nyújtott szolgáltatás regisztrált igénybevevője. Lehet minden nagykorú magyar és külföldi állampolgár, nagykorú kíséretével 8. életévét be nem töltött magyar és külföldi állampolgár, valamint magyar vagy külföldi jogi személy
1.4 Felek: Szolgáltató/Üzemeltető és a Felhasználó együtt
1.5 Szabadulójáték/Játék:a Portálon közzétett játék
1.6 Portál: a www.szabaduloszobagyor.hu weboldal
1.7 Foglalás: a Portálon keresztül online, sms-ben a +3620 219 0153 telefonszámon, vagy a személyesen a következő pályák valamelyikén (9021 Győr, Bajcsy-Zsilinszky út 9. és 9021 Munkácsy Mihály utca 6. címek alatt). Az időpont foglalásnak a weboldalon nem előfeltétele a regisztráció.
1.8 A játék helyszínei: 9021 Győr, Bajcsy-Zsilinszky út 9 és 9021 Munkácsy Mihály utca 6.
1.9 A Szabadulójáték/Játék időtartama: 60 perc – 120 perc
1.10 Csapatépítés: céges csapatépítők, osztálykirándulások… stb.
1.11 Fizetés: a helyszínen készpénzben, előre utalással,előre bankkártyás fizetéssel, valamint ajándék voucherrel.
1.12 eseti kedvezmény: mint pl. nyereményjátékok, akciók… stb.
1.13 Voucher: ajándékutalvány

1. FOGLALÁS
(1) A Portál látogatása, valamint a lehetséges foglalási időpontok megtekintése, időpont foglalása vagy ajándékkártya igénylése regisztrációhoz nem kötött, viszont személyes adatok megadása szükséges lehet.

2. A FOGLALÁS MENETE
(1) Foglalást a Portálon csak a szabad időpontokra lehet indítani.
(2) Az időpontfoglaláshoz előzetes regisztrációra nincs szükség.
(3) A sikeres foglalásról a Szolgáltató a Felhasználó által megadott e-mail címre küldött elektronikus levélben értesíti a Felhasználót. A levél tartalmazza:
● a kiválasztott pálya megjelölését
● az időpontot
● a helyszínt
● a foglalás törléséhez szükséges linket
(4) 24 órával a foglalni kívánt játék időpontja előtt már csak SMS-ben lehet foglalni a +3620 219 0153 telefonszámon, melyre a Szolgáltató SMS-ben ír vissza a foglalás sikerességéről. A foglalás csak abban az esetben minősül érvényesnek, amennyiben visszaigazoló SMS érkezik a Szolgáltatótól a Felhasználó részére.
(5) Aktuális áraink a következő linkre kattintással érhetőek el: https://szabaduloszobagyor.hu/araink
A játékot egy időpontban maximum a pálya leírásában feltüntetett számú játékos játszhatja. A felhasználó személyesen (9021 Győr, Bajcsy-Zsilinszky út 9. és 9021 Munkácsy Mihály utca 6.), online, a foglalás menüpontban és a jelen 3. (4) pontban foglaltak szerint SMS-ben foglalhat. 
(6) A játék díját a helyszínen a játék előtt tudja kiegyenlíteni a Felhasználó a jelen 3. (5) pontban foglalt módon vagy a foglalásnál rögtön online fizetéssel. Már megvásárolt saját vagy külsős ajándék utalvány is érvényesíthető a helyszínen, amennyiben szerződéses partnereinktől származik.
(7) Az árváltozás jogát fenntartjuk. Aktuális áraink adott napra érvényesek mindig, helyszínen és a honlapon is adott napra frissített árakkal lehet kalkulálni.

3. A FOGLALÁS LEMONDÁSA
(1) Felhasználónak lehetősége van arra, hogy elektronikus levél formájában a visszaigazoló e-mailben található linken, valamint 24 órán belül telefonon vagy SMS-ben lemondja.
24 órán belüli lemondás esetén visszatérítésre nincs lehetőség, a kifizetett összeg bánatpénzként megtartásra kerül, miután az időpont már nem vagy kis eséllyel kiadható.
24 órán túli lemondás esetén és amennyiben előre fizetés történt, visszatérítésre nincs lehetőség, azonban ez esetben későbbi időpontban felhasználható a befizetett összeg (akár átruházható) 1 hónapon belül emailes jelzés esetén.

4. VIS MAJOR
(1) Amennyiben a Szolgáltató technikai, műszaki vagy egyéb okok miatt nem tudja biztosítani a lefoglalt időpontot, jogosult törölni a foglalást, azonban ebben az esetben – a Felhasználó választása szerint- új időpontot biztosít.
(2) Vis major esetén kártérítést a Szolgáltató nem fizet, azonban minden esetben igyekszik a Szolgáltató a Felhasználónak új időpontot biztosítani.
(3) Amennyiben a Felhasználó játékmenete az ÁSZF vagy a Házirend nyilatkozatban elfogadottak megsértése miatt szakad meg, a Szolgáltató pénzvisszafizetésre vagy újabb időpontfoglalásra nem kötelezhető.

5. RÉSZVÉTELI FELTÉTELEK
(1) A játékban mindenki kizárólag saját felelősségére vesz részt. A foglalással minden résztvevő önmagára érvényesnek veszi és betartja az ÁSZF-ben és Házirendben foglaltakat, utóbbi a helyszínen ki van függesztve. Kiskorú személyért a törvényes képviselő vagy a törvényes képviselő által megbízott jelenlévő nagykorú felel.
(2) 8. életévét be nem töltött személy kizárólag nagykorú kísérővel vehet részt a játékban (Boncmester titkai és Apáca pályán 16. életévet be nem töltött személy nem vehet részt).
(3) A játékban alkohol vagy egyéb tudatmódosító szer hatása alatt álló személy nem vehet részt.
(4) A lefoglalt időponthoz képest 20 perces késés esetén a játék megkezdésére már nincs lehetőség, visszatérítés ez esetben nem igényelhető.
(5) A játék időtartama meghatározott. A játékidő meghosszabbítására nincs lehetőség.
(6) Szándékos károkozás esetén Szolgáltató a kár megtérítését a Felhasználóra hárítja.

6. A JÁTÉK NYELVE
(1) Magyar, angol (+többnyire német is)

7. VOUCHEREK ÉS ÉRVÉNYESSÉGÜK
[bookmark: _GoBack](1) Lehetőség van ajándékutalványok (voucherek) megvásárlására is: https://szabaduloszobagyor.hu/voucher
A voucherek aktuális árai megegyeznek a játék áraival, melyek következő linkre kattintással érhetőek el: https://szabaduloszobagyor.hu/araink
(2) A Szolgáltatótól vásárolt voucherek alap esetben a kiállítástól számított 12 hónapig érvényesek, azonban a valós érvényesség a voucheren is szerepel és ez az irányadó!
(3) A voucherek megvásárolhatóak a helyszíneken is, valamint megrendelhetőek a weboldalon keresztül is online.
(4) Fizetés: Weboldalon keresztül átutalással, online bankkártyás fizetéssel vagy a helyszínen készpénzben.
8. AZ ÁSZF ELFOGADÁSA
(1) A Felhasználó a foglalás véglegesítésével elfogadja a Szolgáltató Általános Szerződési Feltételeit.

9. ADATVÉDELMI TÁJÉKOZTATÓ
(1) Bővebben: https://szabaduloszobagyor.hu/adatvedelmi-tajekoztato

10. PANASZKEZELÉS
Amennyiben a Felhasználónak a Szabadulójáték működtetésével, a Felhasználók jogaival és kötelezettségeivel kapcsolatos vagy egyéb kérése, kérdése, észrevétele van, keresse fel az Üzemeltetőt az alábbi elérhetőségen: Szabadulás Kaland Kft.
E-mail: info@szabaduloszobagy.hu
Az Üzemeltető a részére küldött megkereséseket, észrevételeket kivizsgálja és azokra legkésőbb nyolc (8) munkanapon belül válaszol a Felhasználónak az általa megadott értesítési címen. Amennyiben a megkeresés nem kezelhető nyolc (8) munkanapon belül, úgy az Üzemeltető minden tőle telhetőt megtesz annak érdekében, hogy a megkeresést a lehető legrövidebb időn belül teljesítse.

11. IRÁNYADÓ JOG, JOGÉRVÉNYESÍTÉS
A jelen ÁSZF-re a Szolgáltató székhelye szerinti jog az irányadó. Felek megállapodnak abban, hogy a közöttük felmerült vitás kérdéseket megkísérlik békés úton rendezni. Amennyiben a vita békés úton történő rendezése nem vezet eredményre, úgy a felmerülő jogvitáik tekintetében Felek kikötik a Szolgáltató székhelye szerinti bíróság illetékességét.
12. HATÁLY
Jelen ÁSZF 2026. július 29. napjától hatályos.
